上游參預壽二首  其二
作者：程公許
朝代：宋

paragraphs: 河流貫陝虢，底柱自中立。
江水迸瞿唐，灧澦制其溢。
豈此一拳多，雲根閟奇質。
檜柏相因依，烟霞老山澤。
閟世縱堅久，於人果奚益。
漲洪彌八埏，睨視如己溺。
巖巖國嵩岱，萬仞峙鐵壁。
隻手障狂瀾，九鼎奠磐石。
我自不動心，深根而寧極。
還歸金泉山，采藥鍊金液。